Ημερίδα για την:

**ΕΥΡΩΠΑΪΚΗ ΠΡΑΞΗ ΠΡΟΣΒΑΣΙΜΟΤΗΤΑΣ**

* **Προσβάσιμα προϊόντα και υπηρεσίες, σε ένα προσβάσιμο περιβάλλον, σε μια προσβάσιμη κοινωνία και οικονομία**
* **Πολιτεία, αναπηρικό κίνημα και επιστήμονες συζητούν για την αναμόρφωση της προνοιακής πολιτικής για τα ΑμεΑ**

***Παρασκευή, 25 Νοεμβρίου 2016, 09.30 π.μ.- 15.00 μ.μ.***

***Ίδρυμα Ευγενίδου, 1ος όροφος, Πεντέλης 11 (Είσοδος Πλανηταρίου), Π. Φάληρο, Αθήνα***

**Ευρωπαϊκή Πράξη Προσβασιμότητας**: Ένα σημαντικό νομοθέτημα, μια νέα ευρωπαϊκή οδηγία που θα αλλάξει τα πάντα στις προδιαγραφές των προϊόντων και των υπηρεσιών στην Ευρωπαϊκή Ένωση, κυρίως της ψηφιακής αγοράς, ώστε να γίνουν προσβάσιμα για τους ανθρώπους με αναπηρία και για άλλα εμποδιζόμενα πρόσωπα, συζητείται αυτή την περίοδο στο Ευρωπαϊκό Κοινοβούλιο.

Με αυτήν την αφορμή, η ευρωβουλευτής του ΣΥΡΙΖΑ **Κωνσταντίνα Κούνεβα** διοργανώνει την **Παρασκευή 25 Νοεμβρίου, στο Ίδρυμα Ευγενίδου** (Πλανητάριο), ημερίδα, δίνοντας και πάλι τον λόγο στους φορείς και τους εκπροσώπους του αναπηρικού κινήματος – η προηγούμενη ημερίδα «Η πολιτική για την αναπηρία, η αναπηρία για την πολιτική» είχε γίνει τον Μάρτιο του 2015- για να συζητήσουν τόσο για την Ευρωπαϊκή Πράξη Προσβασιμότητας, όσο και για τα επείγοντα ζητήματα αναμόρφωσης της πολιτικής για την αναπηρία. Στόχος είναι να υπηρετηθεί το όραμα για «*προσβάσιμα προϊόντα και υπηρεσίες, σε ένα προσβάσιμο περιβάλλον, σε μια προσβάσιμη κοινωνία και οικονομία*».

Η ημερίδα θα περιλάβει δύο συνεδρίες. Στην πρώτη, η **Κωνσταντίνα Κούνεβα** θα παρουσιάσει τα βασικά σημεία της γνωμοδότησής της για την Ευρωπαϊκή Πράξη Προσβασιμότητας, ενώ θα ακολουθήσουν παρεμβάσεις από εκπροσώπους φορέων της αναπηρίας και ειδικούς και συζήτηση με το κοινό.

Στη δεύτερη, με κεντρική ομιλήτρια την **αναπληρώτρια υπουργό Κοινωνικής Αλληλεγγύης, Θεανώ Φωτίου,** και με παρεμβάσεις από φορείς του αναπηρικού κινήματος και ειδικούς, θα συζητηθεί η θέση της αναπηρίας στο πλαίσιο της αναμόρφωσης της προνοιακής πολιτικής.

Τις συζητήσεις της ημερίδας θα συντονίσει η δημοσιογράφος **Ελένη Τσαγκά**.

Ακολουθεί το πλήρες πρόγραμμα της ημερίδας.

***ΠΡΟΓΡΑΜΜΑ ΗΜΕΡΙΔΑΣ***

09:30 -10:00: ***Προσέλευση/Εγγραφές***

10:00 - 10:30:***Χαιρετισμοί***

* **Λεωνίδας Δημητριάδης-Ευγενίδης,** Πρόεδρος Ιδρύματος Ευγενίδου
* **Ιωάννης Βαρδακαστάνης,** Πρόεδρος ΕΣΑμεΑ **(**Εθνική Συνομοσπονδία Ατόμων με Αναπηρία), Πρόεδρος EDF (Εuropean Disability Forum)

10:30 - 11:30: ***1η Συνεδρίa: «Ευρωπαϊκή Πράξη Προσβασιμότητας»***

* Συντονίστρια: **Ελένη Τσαγκά,** Δημοσιογράφος
* Κεντρική Ομιλήτρια: **Κωνσταντίνα Κούνεβα,** Ευρωβουλευτής ΣΥΡΙΖΑ, εισηγήτρια επί της Γνωμοδότησης της Επιτροπής Αναφορών και σκιώδης εισηγήτρια των Επιτροπών Απασχόλησης και Ισότητας Φύλου του ΕΚ επί του σχεδίου Οδηγίας για την ΕΠΠ

Παρεμβάσεις (Oι παρεμβάσεις θα έχουν διάρκεια 10 λεπτά)

* **Μαρίλυ Χριστοφή,** Tοπογράφος Μηχανικός, Εμπειρογνώμων Προσβασιμότητας, Συνεργάτης ΕΣΑμεΑ,

«Η Ευρωπαϊκή Πράξη Προσβασιμότητας και οι θέσεις του αναπηρικού κινήματος»

* **Αναστασία Γιαννετοπούλου**, Πρόεδρος Π.Ο.Σ.Ο.Ψ.Υ (Πανελλήνια Ομοσπονδία Συλλόγων Οργανώσεων για την Ψυχική Υγεία)

«Η μορφή προσβασιμότητας στην φροντίδα των ψυχικά ασθενών»

* **Στέργιος Σιούτης**, Διδάκτωρ Τμήματος Ψυχολογίας Παντείου Πανεπιστημίου,Eιδικός σε θέματα της "Σχεδίασης για Όλους"

«Καθολικά προσβάσιμες υπηρεσίες για τα άτομα με αναπηρία και τα μέλη των οικογενειών τους»

* **Αντώνης Ρέλλας,** Σκηνοθέτης - Ακτιβιστής με αναπηρία, Μέλος της κίνησης χειραφέτησης AμεΑ ΜΗΔΕΝΙΚΗ ΑΝΟΧΗ και μέλος της Κίνησης Καλλιτεχνών με αναπηρία,

«Καθολική Πρόσβαση στο περιεχόμενο της Τέχνης»

11:30 - 12:30: **Παρεμβάσεις από Φορείς και Συζήτηση με το κοινό**

12:30 -13:00: **Διάλειμμα για καφέ**

13:00 - 14:00:***2η Συνεδρία: «Ο νέος σχεδιασμός της Πρόνοιας στη δίνη της κρίσης και των μνημονίων»***

* Συντονίστρια: **Ελένη Τσαγκά,** Δημοσιογράφος
* Κεντρική Ομιλήτρια: **Θεανώ Φωτίου**, Αναπληρώτρια Υπουργός Κοινωνικής Αλληλεγγύης

Παρεμβάσεις (Oι παρεμβάσεις θα έχουν διάρκεια 10 λεπτά)

* **Παρασκευή Μανθοπούλου**, Προϊσταμένη Διεύθυνσης Προστασίας ΑμεΑ του Υπουργείου Εργασίας Κοινωνικής Ασφάλισης και Κοινωνικής Αλληλεγγύης,

«Προνοιακές πολιτικές για τα άτομα με αναπηρία σε συνθήκες οικονομικής κρίσης»

* **Γιάννης Λυμβαίος**, Μέλος της Εκτελεστικής Γραμματείας της Εθνικής Συνομοσπονδίας Ατόμων με Αναπηρία (Ε.Σ.Α.μεΑ.) και Πρόεδρος της Πανελλήνιας Ομοσπονδίας Σωματείων Γονέων και Κηδεμόνων Ατόμων με Αναπηρία (Π.Ο.Σ.Γ.Κ.Α.μεΑ.),

«Ο νέος σχεδιασμός της Πρόνοιας: η θέση του αναπηρικού κινήματος»

* **Φώτης Μπίμπασης**, Μέλος του Συμβουλίου του Κ.Ε.Α.Τ (Κέντρο Εκπαίδευσης και Αποκατάστασης Τυφλών), Μέλος του Πανελλαδικού Συμβουλίου των Οικολόγων Πράσινων,

«Κρίση στα άτομα με αναπηρία: Mύθος ή Αλήθεια;»

* **Πωλίνα Παπανικολάου,** Υποψήφια Δρ Εγκληματολογίας της Νομικής Αθηνών, Νομικός Εγκληματολόγος και ερευνήτρια,

«H Πρόνοια για τους ανθρώπους με αναπηρία στα χρόνια της κρίσης από την σκοπιά των ανθρωπίνων δικαιωμάτων»

* [**Καμίλ Γκουνγκόρ,**](https://www.google.gr/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwixpYzJnJnQAhXMWSwKHZdyAAQQFggbMAA&url=http%3A%2F%2Fwww.e-dromos.gr%2F%25CE%25BA%25CE%25B1%25CE%25BC%25CE%25AF%25CE%25BB-%25CE%25B3%25CE%25BA%25CE%25BF%25CF%2585%25CE%25BD%25CE%25B3%25CE%25BA%25CF%258C%25CF%2581%2F&usg=AFQjCNH8todvc5cEP_BNzWXg2j2JXsOHiA&sig2=KMEb1tYygUAlTXPDMb6gJQ&bvm=bv.137904068,d.bGg) Πρόεδρος Οργανισμού Ανεξάρτητης Διαβίωσης Ελλάδας i-living

«Ανεξάρτητη Διαβίωση: Δικαίωμα, Ανάγκη, Υποχρέωση»

14:00 - 15:00: **Παρεμβάσεις από Φορείς και Συζήτηση με το κοινό**

***ΤΕΛΟΣ ΠΡΟΓΡΑΜΜΑΤΟΣ***

***ΣΗΜΕΙΩΣΗ 1:*** *Για τυχόν τροποποιήσεις στο πρόγραμμα της ημερίδας θα ενημερώνεστε εγκαίρως.*

***ΣΗΜΕΙΩΣΗ 2:*** *Το Ίδρυμα Ευγενίδου είναι φιλικό και προσβάσιμο για Άτομα με Αναπηρία (ΑμεΑ). Η ημερίδα θα υποστηριχθεί από διερμηνεία στην Ελληνική Νοηματική Γλώσσα (Ε.Ν.Γ.) και θα κρατηθούν θέσεις στις πρώτες σειρές για χειλοαναγνώστες/ριες. Το πρόγραμμα της εκδήλωσης θα είναι διαθέσιμο σε μεγαλογράμματη γραμματοσειρά και σε γραφή Braille. Οι χειριστές/ίστριες σκύλων οδηγών τυφλών είναι ευπρόσδεκτοι/ες με τα σκυλιά τους.*

***ΣΗΜΕΙΩΣΗ 3:*** *Όλα τα υλικά του συνεδρίου θα αναρτηθούν και στο site της Ευρωβουλευτή του ΣΥΡΙΖΑ Κ. Κούνεβα* [*http://kkuneva.eu/*](http://kkuneva.eu/%20) *και σε μορφή κειμένου και ως οπτικοακουστικό υλικό.*